ভূমিকম্পে কেঁপে উঠল রাজধানী দিল্লি, আতঙ্কে রাস্তায় মানুষজন

নয়াদিল্লি: ভূমিকম্পে ( Earthquake) কেঁপে উঠল রাজধানী দিল্লি (Delhi Earthquake)। শুক্রবার রাত ৯টা ৪২ মিনিটে কম্পন অনুভূত হয়। রিখটার স্কেলে কম্পনের তীব্রতা ৫.৯।কাশ্মীর ও পাঞ্জাবের বিভিন্ন অংশেও ভূমিকম্প অনুভূত হয়েছে। কম্পনের উৎপত্তিস্থল আফগানিস্তান।

শুক্রবার দিল্লি-এনসিআর এবং উত্তর ভারতের বিস্তীর্ণ অংশে ভূমিকম্প কেঁপে উঠল। জম্মু-কাশ্মীর, পঞ্জাব, রাজস্থানেও এই ভূমিকম্প হয়েছে বলে খবর। এই ভূমিকম্পের উৎসস্থল আফগানিস্থান। রিখটার স্কেলে এই ভূমিকম্পের মাত্রা ছিল ৫.৯। আতঙ্কে বাসিন্দারা ঘরবাড়ি ও অফিস ছেড়ে হুড়মুড়িয়ে রাস্তায় বেরিয়ে এসেছেন। সকলে আতঙ্কিত হয়ে পড়েছেন। বহুতলের বাসিন্দারা রাস্তায় নেমে এসেছেন। ভূমিকম্পটির উৎসস্থল ছিল ভূগর্ভের ১০ কিলোমিটার গভীরে।